KS Daily View วันที่ 9 ธ.ค. 2564
9 ธันวาคม 2564

KS Daily View 9.12.2021 >>> ผลทดลองวัคซีนไฟเซอร์เข็มสามช่วยต้านโอไมครอน หนุนกลุ่ม reopening ต่อเนื่อง/ PBOC อัดฉีดสภาพคล่องกระตุ้นเศรษฐกิจ/ติดตามตัวเลข CPI และการประชุมFOMC อาจทำตลาดผันผวน/คาด SET 1600-1620 หุ้นแนะนำ THANI, SABINA
ปัจจัยต่างประเทศ: บริษัทไฟเซอร์ อิงค์และไบออนเทคออกแถลงการณ์ร่วมกันระบุว่า วัคซีนของไฟเซอร์/ไบออนเทคจำนวน 3 โดสมีประสิทธิภาพสูงในการสร้างภูมิต้านทานต่อไวรัสโควิดสายพันธุ์โอไมครอน ทั้งนี้ ผลการทดลองในเบื้องต้นบ่งชี้ว่า การฉีดวัคซีนเข็มกระตุ้นช่วยเพิ่มภูมิต้านทานของแอนติบอดีได้ถึง 25 เท่า เมื่อเทียบกับการฉีดวัคซีนเพียง 2 เข็ม โดยการฉีดวัคซีนเข็มที่ 3 ได้ลดความสามารถในการต่อสู้ของไวรัสสายพันธุ์โอไมครอนลงเหลือเท่ากับไวรัสสายพันธุ์ดั้งเดิมซึ่งร่างกายสามารถสร้างภูมิต้านทานด้วยการฉีดวัคซีนเพียง 2 เข็ม ข่าวนี้จะช่วยลดความกังวลการแพร่ระบาดโอไมครอนและหนุนหุ้นกลุ่มเปิดเมืองเปิดประเทศต่อเนื่อง
ล่าสุดธนาคารกลางจีน (PBOC) ดำเนินนโยบายการเงินผ่อนคลายเพื่อกระตุ้นเศรษฐกิจและช่วยลดความกังวลเกี่ยวกับปัญหาสภาพคล่องในภาคอสังหาริมทรัพย์ของจีน หลังเอเวอร์แกรนด์ได้ผิดนัดชำระหนี้หุ้นกู้สกุลเงินต่างประเทศ ทั้งนี้ PBOC ประกาศอัดฉีดเงิน 1 หมื่นล้านหยวน (ประมาณ 1.57 พันล้านดอลลาร์) เข้าสู่ระบบการเงิน ผ่านข้อตกลง reverse repo ประเภทอายุ 7 วัน โดยกำหนดอัตราดอกเบี้ยที่ 2.2% รวมถึงประกาศปรับลดสัดส่วนการกันสำรองลง 0.5% (Reserve Requirement Ratio : RRR) ซึ่งจะมีผล 15 ธันวาคมนี้ (ปรับลดครั้งล่าสุดช่วง ก.ค. 65) คาดจะช่วยเพิ่มสภาพคล่องเข้าสู่ระบบราว 1.2 ล้านล้านหยวน ช่วยหนุนหุ้นกลุ่มสินค้าผู้บริโภคและกลุ่มผู้ผลิตชิปดีดตัวขึ้นอย่างแข็งแกร่ง
ติดตามตัวเลขเงินเฟ้อ CPI สหรัฐฯที่จะรายงานคืนวันศุกร์ รวมถึงทิศทางการประชุม FOMC ในวันที่ 14-15 ธ.ค. ว่าจะมีการปรับเปลี่ยนนโยบายการเงินเข้มงวดขึ้นกว่าเดิมหรือไม่ หลังจากนายพาวเวลประธาน Fed ออกมายอมรับว่าเงินเฟ้อสูงอาจไม่ชั่วคราวและยาวนานกว่าที่คิด ทั้งนี้เมื่อพิจารณาจาก Fed Watch tool ล่าสุดแสดงถึงตลาดมองโอกาสขึ้นดอกเบี้ย 2 ครั้งขึ้นไปในปีหน้า 2022 ถือว่าตลาด priced in ไปพอสมควรกับนโยบายการเงินที่เข้มงวดของ Fed อย่างไรก็ตามความผันผวนอาจจะยังมีอยู่จนกว่าจะทราบความชัดเจนในการประชุม FOMC สัปดาห์หน้า
ปัจจัยภายในประเทศ: สบค. ร่างกฏสินเชื่อเช่าซื้อใหม่รอบที่สอง ซึ่งกำหนดเพดานดอกเบี้ย 15% สำหรับรถใหม่และ 20% สำหรับรถมือสองและจักรยานยนต์ ทั้งนี้เบื้องต้นเราคาดว่ากลุ่มธุรกิจสินเชื่อเช่าซื้อรถมือสองอาทิเช่น HENG, AMANAH จะไม่ได้รับผลกระทบจากเพดานดอกเบี้ยใหม่ที่ 20% อย่างไรก็ตามกลุ่มธุรกิจที่ทำสินเชื่อเช่าซื้อจักรยานยนต์อาทิเช่น NCAP, MTC และ SAWAD ยังมีความเสี่ยงที่จะได้รับผลกระทบเนื่องจากปล่อยดอกเบี้ยที่ 24-28% และคาดกำไรอาจปรับลดลง NCAP (30%), MTC (1.5-2%) และ SAWAD (5-6%) ในปี 2022 สำหรับโครงการคืนรถจบหนี้จะอนุญาติให้สามารถคืนได้หลังผู้ซื้อผ่อนไปแล้ว 1 ใน 3 ของค่างวดผ่อนทั้งหมด ถึงแม้จะดีขึ้นกว่าร่างเดิมที่สามารถคืนได้เลยตั้งแต่วันแรก แต่เรายังมองเป็นความเสี่ยงสำหรับผู้ปล่อยสินเชื่ออยู่และอาจทำให้ผู้ปล่อยสินเชื่ออาจต้องเพื่อเงินดาวน์มากขึ้นและอาจปล่อยยากขึ้น โดยกลุ่มธนาคารที่จะได้รับผลกระทบจากการมีสัดส่วนพอร์ตสินเชื่อเช่าซื้อสูงได้แก่ TISCO,KKP,TTB ติดตามวันพฤหัสหน้าที่จะทำการ hearing กับผู้ประกอบการและอาจต้องมีการปรับรายละเอียดร่างกันต่อไป โดยรวมเรามองข่าวนี้เป็น neutral ต่อกลุ่มธนาคารและกลุ่มการเงิน ทั้งนี้เราชอบธนาคารใหญ่ SCB, BBL และกลุ่มธุรกิจสินเชื่อเช่าซื้อรถบรรทุกอย่าง ASK มากกว่า
มุมมองตลาดหุ้น คาด SET 1600-1620 หุ้นแนะนำ THANI, SABINA
Top pick: THANI (ราคาพื้นฐาน 5.00 บาท) คาดยอดขายรถบรรทุกจะยังเติบโตดีต่อเนื่องในปีหน้า ขณะที่ NPL คาดว่าจะลดลงอย่างมีนัยยะใน 4Q21 ทั้งนี้ราคาหุ้นของ THANI ถือว่า laggard โดย YTD ราคาปรับตัวขึ้นเพียง 5.3% เทียบกลุ่มที่ขึ้นมา 66-96%.
SABINA (ราคาพื้นฐาน 25.50 บาท). คาดทั้งยอดขายและกำไร 4Q21 จะฟื้นตัวอย่างแข็งแกร่งและดีที่สุดนับตั้งแต่มีการแพร่ระบาดโควิด ขณะที่ราคาหุ้นยัง laggard ดัชนี SET และยังต่ำกว่าระดับก่อนโควิดถึง -18.5%
รายงานตัวเลขเศรษฐกิจ
วันพฤหัสฯ ติดตาม ตัวเลข Inflation rate เดือน พ.ย. ของจีนคาด +0.3% MoM และ +2.5% YoY ตัวเลขดัชนีราคา PPI เดือน พ.ย. ของจีน คาด +12.6% YoY (ลดลงจาก +13.5% YoY เดือนก่อนหน้า) ตัวเลขการขอรับสวัสดิการว่างงานของสหรัฐฯรายสัปดาห์คาด +2.28 แสนคน
วันศุกร์ ติดตาม ตัวเลข Inflation rate เดือน พ.ย. ของสหรัฐฯ คาด +0.7% MoM และ +6.7% YoY ตัวเลข Core CPI เดือน พ.ย. ของสหรัฐฯ คาด +0.5% MoM และ +4.9% YoY ตัวเลข Michigan Consumer Sentiment Index เดือน ธ.ค. คาด 67 จุด (-0.6% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp